Gurên Boz
Gurên Gewr an jî Gurên Boz (bi tirkî: Bozkurtlar), komeke nijadperest e ku ji aliyê Parlamena Ewropayê û Meclîsa Nûneran a Dewletên Yekbûyî ve daxwaza îlankirin û lêkolîna rêxistina terorîstî hatiye kirin û li Qezexistanê jî wekê rêxistineke terorîstî hatiye îlankirin. Ev kom hinek caran wekî Gurên Gewr tê binav kirin ku bi gelemperî wekê ultra-nîjadperest yan jî neo-faşîst têne binav kirin. Endamên vê komê bi taybetî aligîr û endamên partiya radîkal a MHPê ye. Ev kom bi taybetî li dijî kurdan, ermeniyan û di salên dawî de li dijî ereban dijmintayî dikin ku gelek car êrîşên gelên cûda kirine. Ev kom ji aliyê siyasetmedar a nijadperest Alparslan Türkeş ve hatiye damezrandin. Endamên vê bizavayê xwe wekî Ülkücüler - Mengîweran/Îdealîstan bi nav dikin.[çavkanî hewce ye] Rêxistina vê tevgerê ya ciwanan Ülkücü Gençlik ("ciwanên îdealîst") e.